Man gesoek oor kamma-beleggingskemaMoeketsi Ntshasa (Foto verskaf deur die Valke) Die Valke in Bethlehem versoek die publiek om hulle te help om Moeketsi Ntshasa op te spoor wat hulle moontlik kan bystaan in ŉ ondersoek na ŉ bedrieglike beleggingskema. “Slagoffers het na bewering tussen 2018 en 2021 hul geld in ŉ maatskappy genaamd Integrated Investment Inn belê met die belofte om rente van tot 10% te ontvang,” sê kapt. Christopher Singo, woordvoerder van die direktoraat vir prioriteitsmisdaadondersoeke (die Valke). “Die slagoffers het egter nie hul geld ontvang soos beloof is nie en die maatskappy is ook nie meer beskikbaar by hul adres in Ladybrand nie.” Die slagoffers het gesamentlik verliese van R15 miljoen gely. “Enigiemand met inligting oor waar Ntshasa hom bevind word versoek om ao Sidwell Mpholo te kontak by 082 372 0386. Alle inligting sal streng vertroulik hanteer word.”